=== Middelalderen ===
Efter den [[Normanniske erobring af England]] byggede [[Wilhelm Erobreren]] en [[motte-bailey]]-borg i Warwick i 1068 for at kontrollere [[English Midlands]], mens han ilede nordpå. Fire bygninger blev revet ned for at gøre plads til borgen. En motte-bailey består af en høj oftest af et [[keep]] eller et [[tårn]], og en Bailey, der er en lukket gårdsplads. Wilhelm udnævnte [[Henry de Beaumont]], der var fra en magtfuld normannisk familie, til konstabel over borgen. I 1088 blev han den første [[jarl af Warwick]]. Han grundlagde Church of All Saints inden for borgens mure i 1119. [[Biskop af Worcester|Biskoppen af Worcester]] fjernede kirken 1127-1128, da han mente, at en borg var et upassende sted for en kirke.<ref name="The castle and castle estate in Warwick">'The borough of Warwick: The castle and castle estate in Warwick', ''A History of the County of Warwick: Volume 8: The City of Coventry and Borough of Warwick'' (1969), side.&nbsp;452–475. URL: http://www.british-history.ac.uk/report.aspx?compid=16051. Hentet 16/12-2013.</ref>
Kultur Organisationer